Nuovi Orizzonti

Nuovi Orizzonti () on italialaislähtöinen katolinen maallikkoliike.
Nuovi Orizzonti sai alkunsa Chiara Amiranten halusta lähteä kaduille yöllä tavoittamaan syrjäytyneitä. Amirante oli kokenut ihmeparantumisen ja oli päättänyt omistaa koko elämänsä Jumalalle ja kärsiville. Omien sanojensa mukaan hän halusi jakaa heidän kanssaan ilon täyteyden salaisuuden. Sen hän koki löytäneensä Raamatun jakeista , mitä hän kuvasi elämänsä suurimmaksi löydöksi. Vuonna 1991, erityisesti Terminin aseman lähistöllä Roomassa hän kohtasi paljon "yöihmisiä", joilla oli ongelmia huumeriippuvuuden, alkoholismin, vankeusrangaistusten, AIDSin, prostituution, homoseksuaalisuuden, korruption, maahanmuuttamisen ja muiden asioiden kanssa.
Vuonna 1993 Amirante perusti vapaaehtoisjärjestön Nuovi Orizzonti. Seuraavana vuonna 1994 Roomaan avattiin ensimmäinen asuinyhteisö, jonka kuntoutusohjelma todettiin jo muutamassa vuodessa tehokkaaksi. Se seurasi evankeliumin inspiroimaa sisäisen jälleenrakennuksen polkua. Chiara Amirante suunnitteli itsetuntemuksen ja sydämen eheytymisen polun, joka osoittautui toimivaksi syvistä haavoista kärsiville. Sen nimi oli ensin "Rakastamisen taito", myöhemmin antoi sille nimen "SpiriTherapy". Alusta alkaen nuoret itse tunsivat tarvetta sitoutua mukaan. He puhuivat kouluissa ja evankelioivat nuorten kokoontumispaikoissa. Ensimmäiset "katulähetykset" synnyttivät uuden metodologian katuevankelioinnille ja evankelioimiskouluille. Niiden muovaavaa ja hengellistä tehokkuutta alettiin pian arvostaa, ja tämä malli otettiin käyttöön useissa hiippakunnissa ympäri maailmaa. Nuovi Orizzonti -järjestössä jäsenyyden eri tasot ovat: täysjäsenet, sisäiset jäsenet ja liitännäisjäsenet. Liitännäisjäseniin kuuluvat muun muassa Valon ritarit. 
Vuonna 2013 liikkeellä oli käytössään yli 30 000 ihmistä ja vielä suurempi määrä ystäviä ja tukijoita Italiassa ja sen ulkopuolella. Käytössä oli 174 taloa, 152 palvelutiimiä nuorten kokoontumispaikoissa, kuten kouluissa, kaduilla, aukioilla ja rannoilla. Vuonna 2006 liike perusti ryhmän nimeltä Valon ritarit (), ihmiset, jotka päättävät omistaa koko elämänsä Jeesukselle ja jotka sitten lähtevät maailmaan todistamaan iloa yhteydestä Hänen kanssaan. Vuonna 2013 näitä ritareita oli 250 000. Lisäksi liike perustaa keskuksia, joita kutsutaan "taivaslinnakkeiksi" (). Vuonna 2004 Nuovi Orizzonti avasi keskuksen Medjugorjeen. Vuonna 2000 avattiin Cittadella Cielo Brasiliassa ja Bosnia-Hertsegovinassa. Vuosien 2000 ja 2010 välillä keskusten ja ryhmien määrä moninkertaistui Italiassa ja ulkomailla, ja vuonna 2006 perustetut Valon ritarien ryhmät levisivät pian muihin maihin. Uusi kansainvälinen päämaja otettiin käyttöön Cittadella Cielossa Frosinonessa vuonna 2016, ja paavi Franciscus vieraili siellä kokonaisen päivän 24. syyskuuta 2019. Hänen mukanaan vierailulle osallistui liikkeen tukija Andrea Bocelli, joka kuuluu Valon ritareihin.
Paavillinen maallikkoneuvosto hyväksyi jo vuonna 2010 järjestön säännöt ja tunnusti sen kansainväliseksi uskovien yhdistykseksi. Amirante on ollut jäsenenä muun muassa Paavillisessa uuden evankelioimisen edistämisen neuvostossa ja sitten Evankelioimisen dikasteriossa.
Paavi Franciscus lähetti videotervehdyksen liikkeelle sen juhliessa 30-vuotispäiväänsä ja onnittelujen lisäksi puhui tarpeesta turvata liikkeen karisma laimentumiselta, säilyttämällä rukous ja rohkeus.